《过香积寺》
宋代·李复

迂辙来寻昔岁题，恍然前世意犹迷。
荒庭老树半空腹，坏塔野犹争暮栖。
晚学尽惊新使节，残僧时忍旧沙弥。
松房自出成何事，二十余年东复西。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。